નડિયાદ શહેરની એક સોસાયટીમાં રહેતા ૩૨ વર્ષના યુવકના ચાર વર્ષ પૂર્વે જ્ઞાતિની યુવતી સાથે લગ્ન થયા હતા. આ દંપતિ માતા-પિતા સાથે સંયુકત કુંટુંબમાં રહેતા હતા. પુત્ર અને પુત્રવધૂને સંતાનમાં એક દિકરી હતી. તે અઢી વર્ષની થઇ હતી. યુવકની છેલ્લાં છ માસથી નોકરી છુટી ગઇ હતી. જયારે તેની પત્ની સરકારી નોકરી કરે છે. પિતા અઢી વર્ષની દિકરી સાથે ઘરે રહીને તેને રમાડતો હતો. આ દિકરી સાથે પિતાએ જાતિય અત્યાચાર કરતો હતો. પિતા (યુવક)એ તેની દિકરી સાથે અધમ કૃત્ય કરતો હોવાનું તેની પત્ની આ વાત કરી હતી. જે સાંભળીને પત્ની હેબતાઇને સ્તબ્ધ બની ગઇ હતી. વહાલસોયી માસુમ દિકરી સાથે આવુ કૃત્ય કરનાર માતાની ફરિયાદના આધારે નડિયાદ શહેર પોલીસે પતિ સહિત મદદગારી સબબ સાસુ સસરા, માસી સાસુ અને એક ઇસમ મળીને કુલ પાંચ ઇસમો વિરૂધ્ધ ગુનો નોંધ્યો હતો. આ સંદર્ભે ડીવાયએસપી જી. શ્યાને વધુમાં જણાવ્યું હતું આ કેસમાં પાંચ આરોપીઓને ગણતરીના કલાકમાં પકડી પાડવામાં આવ્યા છે. જયારે તપાસ અધિકારી શહેર પી.આઇ બી.જી પરમાર દ્વારા તમામ આરોપીઓને ગુરૂવાર સાંજે નડિયાદ શહેર ખાતેની સ્પે. કોર્ટમાં રજૂ કર્યા હતા. જેમાં પોલીસે ત્રણ પુરૂષ આરોપીઓની વધુ તપાસ અંગેની પુછપરછ માટે પાંચ દિવસના રિમાન્ડની માંગણી કરી હતી. ત્યારે કોર્ટે આરોપી પૈકી દુષ્કર્મ કરનાર મુખ્ય આરોપી પિતાને બે દિવસના તા. ૩ નવેમ્બર સુધીના પોલીસ રિમાન્ડ મંજૂર કર્યા હતા. જયારે આ કેસના અન્ય ચાર આરોપીઓને બિલોદરા જેલમાં ધકેલી દેવામાં આવ્યા હતા.